राजेंद्र शुक्ला (राजनेता)

राजेंद्र शुक्ला (जन्म 3 अगस्त 1964) भारतीय जनता पार्टी के एक भारतीय राजनीतिज्ञ और मध्य प्रदेश के उपमुख्यमंत्री एवं मध्य प्रदेश के रीवा निर्वाचन क्षेत्र से विधान सभा के सदस्य हैं। इसके अलावा वह मध्य प्रदेश सरकार में मंत्री भी हैं।

 जीवन परिचय 
मध्य प्रदेश के प्रख्यात राजनेताओं में से एक राजेंद्र शुक्ला का जन्म 3 अगस्त 1964 को रीवा में हुआ था। उनके पिता भैयालाल शुक्ला एक ठेकेदार और सामाजिक कार्यकर्ता थे। उन्होंने सरकारी स्कूल से अध्ययन प्राप्त किया और सरकारी इंजीनियरिंग कॉलेज रीवा से सिविल इंजीनियरिंग में स्नातक की डिग्री प्राप्त की। अपनी छोटी उम्र में ही नेतृत्व के गुणों के खिलने के साथ, वह 1986 में सरकारी इंजीनियरिंग कॉलेज छात्र संघ के अध्यक्ष बने।

 राजनीतिक करियर 
उन्होंने 1998 में राज्य विधानसभा चुनाव में लड़कर राजनीति में पहला कदम रखा, जिसमें वह कांग्रेस उम्मीदवार पुष्पराज सिंह से 1394 मतों के अंतर से हार गए। इसके बाद वह 2003 में पुष्पराज सिंह को हराकर पहली बार विधानसभा के लिए चुने गए। साल 2008 और 2013 के मध्य प्रदेश विधानसभा चुनावों में फिर से अपनी जीत बरकरार रखी।
एक विधायक के रूप में अपने कार्यकाल में, उन्होंने वानिकी, जैव विविधता/जैव प्रौद्योगिकी, खनिज संसाधन और कानूनी मामलों सहित विभिन्न मंत्रालयों के तहत कार्य किया। उन्होंने शिवराज सिंह चौहान सरकार में साल 2023 में कैबिनेट मंत्री के रूप में भी पदभार संभाला। 

सन्दर्भ

श्रेणी:1964 में जन्मे लोग
श्रेणी:जीवित लोग
श्रेणी:मध्य प्रदेश के लोग